Rijeka, 29. srpnja 2020.g.

**OBJAVA ZA MEDIJE**

**NOVLJANSKI LJETNI ŠUŠUR U SUSJEDSTVU NOVI VINODOLSKI EPK OŽIVO LIKOVE IZ BAJKI**

**U jednom od 27 susjedstava Europske prijestolnice kulture, u susjedstvu Novi Vinodolski, u srijedu 29. srpnja održan je Novljanski ljetni šušur, program za sve generacije, koji je osim samih domaćina privukao i mnogobrojne goste.  
Raznovrstan sadržaj Novljanskog ljetnog šušura bio je inspiriran poviješću i kulturnim nasljeđem obitelji Mažuranić, jer ono što lokalna zajednica baštini sačuvano je znanje koje se pretače u suvremene umjetničke izričaje, materijalizirajući mitove i legende u stvarnost i sadašnji trenutak, prenoseći ga novim generacijama, iz čega nastaju nove ideje za budućnost.**

Sve je krenulo likovnom radionicom ***Kad Regoč i Kosjenka ožive*** u Narodnoj čitaonici i knjižnici Novi Vinodolski, gdje su djecavizualizirala, a onda i naslikala Regoča i Kosjenku, što su kasnije ponosno i izložili i pokazali zainteresiranima, u dvorištu Kuće braće Mažuranić.

Drugi dio programa nastavljen je **svečanim otvorenjem** na Trgu ispred crkve Sv. Filipa i Jakova u kojem su sudjelovaligradonačelnik Novog Vinodolskog **Velimir Piškulić**, predstavnica RIJEKE 2020 **Branka Cvjetičanin**, voditeljica programa 27 susjedstava koja je u ime susjedstva Unije Novom Vinodolskom predala vremensku kapsulu, zatim zamjenik župana PGŽ **Petar Mamula** i gradonačelnik Rijeke **Vojko Obersnel**, nakon čega je nastupila sjajna **klapa Vinčace.**

Veliko zanimanje publike privuklo je **pričanje priča i zanimljivih ulomaka priča, kojima se prenosi duh vremena, ideja i razmišljanja stvarnih povijesnih osoba Ivane Brlić Mažuranić, Ivana Mažuranića i Vladimira Frana Mažuranića**, a priče su pričane na tri lokacije: na *Starom trgu*, kraj *crkve Svete Trojice* te kod biste *Ivana Mažuranića*.

Za kraj večeri ansambl **Gradskog kazališta lutaka Rijeka** u dvorištu Kuće braće Mažuranić izveo je predstavu **Šuma Striborova**, koja je trg napunila do posljednjeg mjesta.

U sklopu programa video prilogom predstavljeno je i **europsko susjedstvo Novog Vinodolskog – glazbeni kolektiv Lydenskab, iz danskog grada Aarhusa**, koji nažalost zbog aktualne COVID krize nisu bili u mogućnosti uživo prisustvovati programu.

**Susjedstvo Novi Vinodolski** dio je programa **27 susjedstava** u sklopu projekta Rijeka 2020 - Europska predstolnica kulture, čiji su nositelji inicijative **Grad Novi Vinodolski**, **Narodni muzej i galerija Novi Vinodolski**, **Narodna čitaonica i knjižnica Novi Vinodolski**, te **Centar za kulturu Novi Vinodolski**.   
Partneri projekta su **Društvo Naša Djeca Novi Vinodolski** i **Gradsko društvo Crvenog križa Novi Vinodolski.**

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42